**Vedtægter**

**for**

**Foreningen Hundested Kino**

§ 1. Navn  
1.1. Foreningens navn er Foreningen Hundested Kino.

1.2. Foreningens hjemsted er Halsnæs kommune.  
  
§ 2. Formål  
Hundested Kino skal være samlingspunkt for en bred vifte af filmoplevelser og aktiviteter, der styrker fællesskabet i lokalområdet. Biografen drives på frivillig basis af medlemmerne i foreningen Hundested Kino  
Foreningens formål er, at  
a. udnytte Hundested Kinos lokaler til filmfremvisning,  
b. arrangere aktiviteter for lokalområdet i lokalerne,  
c. skabe et økonomisk fundament for at drive Hundested Kino,  
d. drive filmklub for børn og unge med det formål at skabe interesse og forståelse for de levende billeder, der spiller en stor rolle i hverdagen. Dette sker gennem fortælling om og visning af et bredt spektrum af kvalitetsfilm samt gennem fælles aktiviteter, der understøtter dette og fællesskabsfølelsen.   
  
§ 3. Medlemskab  
3.1. Som medlemmer kan optages enhver person, virksomhed, forening og institution, der har interesse for foreningens formål.  
I filmklubben for børn og unge kan som medlemmer optages børn og unge samt forældre, der ønsker at ledsage børnene under forestillingerne. Forældre til medlemmer i børnefilmklubben er stemmeberettigede ved generalforsamlingen.  
3.2. Der tildeles alene én stemme pr. medlemskab.  
3.3. Lokalerne kan udlånes til medlemmerne i henhold til de af bestyrelsen nærmere fastlagte betingelser.

§4. Medlemskontingent  
4.1. Kontingentåret er lig kalenderåret. Kontingent opkræves hvert år i januar måned og skal være foreningen i hænde senest den 15. februar. Hvis betaling ikke er modtaget, bortfalder medlemskabet. Nye medlemmer betaler fuldt årskontingent for den resterende del af indmeldelsesåret.  
4.2. Medlemskontingentets størrelse fastsættes på den årlige generalforsamling.  
4.3. Medlemskontingentet kan differentieres ved generalforsamlingens beslutning herom.  
4.3. Medlemskontingentet kan ikke refunderes helt eller delvis.  
  
§ 5. Foreningens ledelse  
5.1. Foreningen ledes af en bestyrelse på 7 medlemmer, og er beslutningsdygtig, når mindst 4 medlemmer er til stede. Ved stemmelighed er formandens stemme udslagsgivende.  
5.2. Formanden vælges på generalforsamlingen for 2 år ad gangen.  
5.3. Bestyrelsen konstituerer sig med næstformand, kasserer og sekretær.  
5.4. Bestyrelsesmedlemmerne vælges for 2 år ad gangen.   
5.5. Der vælges 5 suppleanter for l år ad gangen.  
5.6. Der føres protokol over bestyrelsens beslutninger. Bestyrelsen fastlægger i øvrigt sin egen forretningsorden.  
  
§ 6. Arbejdsgrupper  
6.1 Generalforsamlingen og/eller bestyrelsen nedsætter det antal arbejdsgrupper de finder relevant for igangsættelsen og driften af Hundested Kino. Arbejdsgrupper kan ikke nedsættes af medlemmerne uden accept fra bestyrelsen, men kan præsenteres af medlemmet på en kommende generalforsamling.  
Det tilstræbes at hver arbejdsgruppe har en repræsentant som er valgt til bestyrelsen.  
  
§ 7. Regnskab og revision  
7.1. Foreningens regnskabsår er kalenderåret.  
7.2. Foreningen tegnes af formand og kasserer. Ved køb og salg af fast ejendom og andre usædvanlige udgifter dog af den samlede bestyrelse.  
7.3. Regnskabet revideres af 2 på generalforsamlingen valgte revisorer.  
7.4. Revisorerne, der ikke må være medlem af bestyrelsen, vælges for 2 år ad gangen.

7.5. Der vælges 1 revisorsuppleant for1år ad gangen.

7.6. Der føres særskilt regnskab for børne- og ungdomsfilmklubben. Filmklubben faktureres internt efter gældende markedsvilkår. Regnskabet for filmklubben integreres i foreningens årsregnskab, idet resultatopgørelse og balance for børne- og ungdomsfilmklubben dog skal fremgå.  
  
§8. Hæftelse  
8.1. Foreningen hæfter kun for sine forpligtelser med den til enhver tid tilhørende formue. Der påhviler ikke foreningens medlemmer eller bestyrelsen nogen personlig hæftelse.  
  
§ 9. Generalforsamling  
9.1. Generalforsamlingen er foreningens højeste myndighed, og den er beslutningsdygtig uanset antallet af fremmødte medlemmer, bortset fra bestemmelserne i § 10, stk. 1, og § 11, stk. 1.  
9.2. Generalforsamlingens beslutninger træffes ved simpelt flertal. Afstemningen skal foregå skriftligt, såfremt 1 medlem fremsætter begæring herom. Stemmeafgivning kan kun udøves ved personligt fremmøde.  
9.3. Ordinær generalforsamling afholdes hvert år i marts eller april måned.  
9.4. Dagsordenen for den ordinære generalforsamling skal minimum indeholde følgende punkter:

1. Valg af dirigent og stemmetællere.  
2. Beretning om foreningens virksomhed.  
3. Fremlæggelse af det reviderede regnskab.  
4. Fastsættelse af kontingent

5. Fremlæggelse af budget for det kommende år.

6. lndkomne forslag.  
7. Valg af 3 medlemmer til filmklub for børn og unge  
8. Valg af formand  
9. Valg af bestyrelsesmedlemmer  
10. Valg af 5 suppleanter til bestyrelsen

11. Valg af revisorer  
12. Valg af revisorsuppleant  
13. Eventuelt.

9.5. Indkaldelse til ordinær generalforsamling skal ske med mindst 4 ugers varsel ved mails til medlemmerne, ved nyhedsbrev til abonnenterne og ved annoncering på sociale medier.  
9.6. Forslag til generalforsamlingen skal være formanden i hænde senest 14 dage før generalforsamlingen.  
9.7. Ekstraordinær generalforsamling afholdes, når bestyrelsen finder anledning dertil, eller når mindst 1/5 af medlemmerne fremsætter skriftlig anmodning derom til bestyrelsen med motiveret dagsorden.  
9.8. Ekstraordinær generalforsamling skal være indkaldt senest 3 uger efter, at der er fremsat anmodning herom og skal være afholdt senest 5 uger efter anmodningen.  
9.9. Indkaldelse til ekstraordinær generalforsamling sker ved mails til medlemmerne, ved nyhedsbrev til abonnenterne og ved annoncering på sociale medier.  
  
§ 10. Vedtægtsændringer  
10.1. Ændring af vedtægterne kan foretages ved en generalforsamling med simpelt flertal, når mindst halvdelen af medlemmerne er til stede, eller når 2/3 af de fremmødte medlemmer stemmer herfor.  
10.2. Forslag til vedtægtsændringer skal annonceres ved mails til medlemmerne, ved nyhedsbrev til abonnenterne og ved annoncering på sociale medier senest 7 dage før generalforsamlingen.  
  
§ 11. Opløsning  
11.1. Til foreningens opløsning kræves vedtagelse på en generalforsamling med mindst 2/3 majoritet af samtlige foreningens medlemmer.  
11.2. Er 2/3 af medlemmerne ikke til stede ved generalforsamlingen, kan bestyrelsen senest 30 dage efter indkalde til en ny generalforsamling, hvor opløsningen kan vedtages ved simpelt stemmeflertal blandt de fremmødte medlemmer.  
11.3. I tilfælde af foreningens opløsning tilfalder foreningens formue og ejendele en eller flere andre foreninger m.v. med kulturelle eller sociale formål fortrinsvis i Halsnæs kommune efter generalforsamlingens nærmere beslutning.  
  
Således vedtaget på den ordinære generalforsamling den 22. april 2025.

Dato: 4. maj 2025

Dirigent

Niels Kildegaard